[Foto’s] Mallemeule val om by Cresta-winkelsentrumMallemeule by Cresta-winkelsentrum (Foto word met vergunning op Maroela Media gepubliseer) Foto: Jacks Kruger, Die mallemeule by Cresta-winkelsentrum in Randburg het Saterdag omgeval. Jacks Kruger, ŉ fotograaf van Johannesburg wat die sentrum saam met sy sesjarige dogtertjie besoek het, het aan Maroela Media gesê hulle was juis op pad na die pretpark in die sentrum toe hy net mense hoor skree en gil het. “Een vrou het by die trappe afgehardloop en ek het ook gaan ondersoek instel,” het hy gesê. Die mallemeule het omstreeks 10:30 omgeval. “Die skag het reg af gebreek. Vier kinders was op die mallemeule toe dit gebeur het, maar hulle het slegs geringe beserings opgedoen.” Volgens Kruger het paramedici die kinders op die toneel ondersoek. “Ons besoek die sentrum gereeld en my dogtertjie ry graag op die mallemeule. As ons ‘n paar minute vroeër daar was, dan was sy ook op die mallemeule.” Cresta-winkelsentrum het Maroela Media versoek om ŉ e-pos te stuur vir verdere kommentaar. Maroela wag nog vir terugvoer van die sentrum. [Creste-winkelsentrumbestuur het intussen reageer. Lees meer. – Red] Maroela wag ook vir terugvoer van die polisie. Kruger het die foto’s met sy selfoon geneem en dit word met vergunning op Maroela Media gepubliseer: